מקורות למסכת קידושין – דף 41

(1) לסיים את המקורות מדף 40

(2) גמ' ט. "ת"ר בשטר כיצד ... הרי זו מקודשת", רש"י, תוס'

בענין שטר קידושין על איסורי הנאה – גמ' גיטין כ. "גופא שלחו מתם ... הלכתא כותיה", מאירי ד"ה כבר ביארנו גם כן, שו"ת רשב"א א:תרג, קצות החושן ר:ה ד"ה ולפ"ז נראה [וע"ש כל הסעיף-קטן], אמרי בינה דיני הקניינים סימן כז "ראיתי בקצוה"ח בספרו אבני מלואים (ח"ב סי' קל"ט ס"ק י"ג) שכ' שוב שנית ביתר ביאור דבריו דשטר מתנה והקנאה כתבו על איסה"נ פסול משום דכ' ואקח את ספר המקנה. ולא ידעתי אמאי הא כמו דנתינה מקרי אף שהוא פחות משוה פרוטה ואף איסה"נ כן נמי קרינן ביה ואקח את ספר" [וע"ש כל הסימן, ואכמ"ל].

למה נחלק בין קידושין לגירושין בענין זה? למה נחלק בין אישות לממונות? [אבני מילואים קלט:יג]

(3) בענין שטר קידושין על דבר שיכול להזדייף:

תוד"ה כתב, משנה גיטין פו. (מחלוקת ר"א ור"מ)

רשב"א ד"ה כתב (הראשון), תוס' רי"ד ד"ה אמר רב חמא כתב, ריטב"א כתובות כא. ד"ה ודוקא אחספא

האם רבי מאיר בעי 'מוכח מתוכו' בשטרות? מה יסוד המחלוקת בין ר"א ור"מ? מה היחס בין שטר קנין ושטר ראיה?

גמ' גיטין כד: "כתב לגרש את הגדולה ... הכא נמי בעדי מסירה ור' אלעזר היא", רש"י שם ד"ה הא גדולה מצי מגרש, ד"ה בעדי מסירה, ד"ה הכא נמי, תוס' שם ד"ה בעדי מסירה "... או בסימן הכתוב"

[רש"י ותוס' גיטין ב: ד"ה ורבנן; רש"י גיטין כב: ד"ה ר' אלעזר היא, תוס' שם כב. ד"ה מאן חכמים; רש"י כתובות צד. ד"ה כרבי מאיר, תוס' שם ד"ה לימא "... מ"ר"]

(4) רמב"ם אישות ג:ג, לחם משנה וספר קובץ שם, רמב"ם גירושין א:טו-טז, ריטב"א ט: ד"ה בתר דבעיא.

האם תוכל להסביר למה עדי חתימה יועילו בגט ולא בקידושין באופן אחר מספר הקובץ?

שו"ת הרשב"א חלק א סימן תרג

שאלת עוד על מה שנדרה הנאה מפלוני וקדשה שאינן קידושין. אם נאמר כן במקדש בשטר אחר שאפשר לכתוב על איסורי הנאה אם לאו?

תשובה תחלת כל דבר אנו צריכין לדעת אם נכתבו שטרי קידושין באיסורי הנאה אם מקודשת. ונראה לי דמקודשת דהא קיימא לן בגט שכתבו באיסורי הנאה דמגורשת כדאיתא בהמביא תניין (דף כ"א) ומקשי' הויה ליציאה. וכדאיתא נמי בפרק קמא דגיטין בגמרא (דף ט') בשלשה דברים שוו גיטי נשים לשחרורי עבדים ואקשינן ותו ליכא. ואסיקנא דכי קתני מילתא דליתא בקידושין מילתא דאיתא בקידושין לא קתני. ואם איתא ליתני כתבו על איסורי הנאה דליתא בקידושין. ואפשר לדחות דהתם לא אקשינן ותו ליכא והא איכא אלא במה דאיתא במתני' משום דמתניתין ידועה לתנאי אבל במאי דלא תאני במתניתין לא. וההיא לאו מתניתין היא ברייתא היא בגיטין כדאיתא התם בגיטין. ובירושלמי נחלקו בפרק קמא דקידושין על ההיא דכתבו על איסורי הנאה. דגרסי' התם כתבו על דבר שהוא אסור בהנאה כלומר כתב הגט תני זוכן. מעשה בא לפני רבי ואמר מגורשת. רבי אליעזר אומר אינה מגורשת. הויין בה רבנן מאן דאמר מגורשת מקודשת ומאן דאמר אינה מגורשת אינה מקודשת. פליגין רבנן דקיסרי בשם רבי יעקב ברבי אחא מאן דאמר מגורשת מקודשת איסורי הנאה מדבריהם. ומאן דאמר אינה מגורשת מקודשת איסורי הנאה מדברי תורה. והקשו באיסורי מדבריהם מקודשת לית הדא פליגא לרבי מאיר. דאי המקדש בחמץ בי"ד משש שעות ולמעלה לא עשה כלום. תמן בגופו קדש ברם הכא בהנאה שלו קדש. מעתה אי אפילו באיסורי הנאה דבר תורה אתתא מקודשת מה בינו ולשטר דשאין בו שוה פרוטה? תמן אינו ראוי להשלים עליו ברם הכא ראוי להשלים עליו. וכדאמרינן התם בגיטין על ההיא דשלחו מתם אף אנן נמי תנינן על עלי /עלה/ של זית. שאני עלה של זית דחזי לאיצטרופי. ואף על גב דסתמא אמרוה לההיא דשלחו מתם וקבעו בהילכתא ולא חלפן בין איסור דבריהם לשל תורה. מכל מקום כיון דפרישו עלה בהדיא דלא איתמרא אלא באיסורים דרבנן נקטינן כוותיה אף על גב דבגמרא איתמרא כוותיה סתמא. ומכל מקום אפילו תימצי לומר דגמרין פליגא אגמרא דבני מערבא וקסבר בגמרא דלא שנא באיסורי הנאה דרבנן ולא שנא בדאורייתא מגורשת. אפילו הכי לגבי קידושין לא אשכחן בגמרא הכין. ואם לאו הא דירוש\*למי דחלקו בין שטר לההוא דרבי מאיר הוה מצי למימר דבקדושין אפילו באיסור דבריהם אינה מקודשת משום דבעי מידי דאית לה הנאה מיניה. ובסלקא דעתך מעיקרא בירושלמי דלא שנא בין מקדש בגופו למקדש בשטר והלכך סגיא לה דנינקוט בידה מה דאייתו ופרישו בירושלמי דדוקא כשכתבו באיסורין דרבנן וכיון שנכתב בדבר שאינו אסור אלא דרבנן איסור נדר חל עליה. דנדרים ושבועות לכולי עלמא חיילי על איסורי דרבנן כדאיתא בהדיא בפרק שתים שהן ארבע בתרא (דף כ') גבי מבטא שבועה. דאמרינן התם /שבועות כ'/ כיום שנהרג בו גדליה בן אחיקם איצטריכא ליה. סלקא דעתך אמינא כיון דכי לא נדר נמי אסור כי נדר לא חייל עליה איסור נדר וכי מיתפיס לאו מיתפיס בנדר הוא. קא משמע לן כיון דמדרבנן הוא דאסור כי נדר חייל עליה איסור נדר וכי מיתפיס קאי בבל יחל. והכי נמי מוכח בגמרא שלא אוכל כל נבילות וטריפות. דאמר בשלמא לריש לקיש דמוקי לה בחצי שיעור משכחת לה בלאו והן. והלכך איסור שאסרה על נפשה חייל עלה ואינה מתקדשת. ומה שהוספת לבאר בההיא דאשת איש ונראה שחלקת בין אומרת אשת איש פלוני הייתי לאומרת אשת איש הייתי סתם ובאו עדים אחרים ואמרו כן א"א =אשת איש= היתה. לא הבנתי ואין איש אתנו יודע מה ונעלמו הדברים מעיני כלנו.

קצות החושן סימן ר

(ה) עד שישכיר לו מקומו. ונסתפקתי בראובן שנתן שטר מתנה לשמעון על ביתו ונתן השטר תוך ביתו ואמר לו הנני נותן לך הבית עם השטר מתנה שבתוכו, מי נימא כה"ג חצירו ומתנתו באין כאחד, דכה"ג אמרו ריש פרק הזורק (גיטין עז, א ב) חצירה מה שקנתה אשה קנה בעלה, ומסיק יד דעבד כיד רבו אלא גיטו וידו באין כאחד וה"נ חצירה וגיטה באין כאחד, והרי בשעה שזרק לה הגט תוך חצירה עדיין אינו חצירה אלא ע"י הגט נעשה חצירה, וכמו גבי עבד דנעשה ידו ע"י הגט שחרור, וה"נ נעשה חצר דשמעון ע"י השטר מתנה שבחצר.

ולאחר העיון נראה פשיטא דכה"ג אינו זוכה, דכיון דהחצר והשטר עדיין לא יצא מרשותו איך יזכה בו המקבל ומאין יהיה לו להמקבל זכיה בביתו ובשטרו. והא דאמרינן גבי גט חצירה וגיטה באין כאחד, נראה דגט שאני דגט אשה ודעבד לא בעי זכיה שיזכה דרך זכיה כיון דאשה ועבד בע"כ ואין זכיה בע"כ, אלא ודאי דגבי אשה לא בעי רק ונתן בידה וכן בעבד וליכא תורת זכיה והקנאה בע"כ, ומהאי טעמא נמי נראה בהא דקי"ל (גיטין כ, א) כתבו על איסורי הנאה כשר, ואף על גב דליכא תורת זכיה כלל באיסורי הנאה וכמ"ש הרשב"א בתשובה (ח"א) סי' תר"ב ע"ש, וזה דלא כדברי ריב"ש (סי' ת"א) דס"ל דיש זכיה באיסורי הנאה, אלא ודאי משום דגירושין בע"כ לא בעי זכיה כלל אלא ונתן בידה.

ולפ"ז נראה בשטר מתנה שכתבו על איסורי הנאה דלא מהני, ומשום דגבי שטר מתנה כתיב (ירמיה לב, יא) ואקח את ספר המקנה ובעינן שיזכה בו המקבל ובאיסורי הנאה לא שייך תורת זכיה לפי מ"ש הרשב"א בתשובה הנזכרת, ואפ"ה גבי קידושין מהני כתבו באיסורי הנאה וכמ"ש בחלקת מחוקק באה"ע סימן (ל') [ל"ב] (סק"ו) משום דאתקש ויצאה והיתה, וכיון דלא בעינן בגט אשה ועבד תורת זכיה בשטר אלא ונתן בידה או בחצרה, ומש"ה כל שידה וגיטה באין כאחד סגי לה והוי ונתן בידה כיון דהחצר והיד באין עם נתינת הגט כאחד, אבל במתנה דבעינן שיזכה המקבל בשטר מתנה דרך זכיה וכל זמן שלא בא החצר לידו לא זכה בשטר מתנה. ועיין לשון רש"י ריש פרק הזורק (שם) גיטה וידה באין כאחד, ע"י הגט באה ידה לה ע"י נתינתו עכ"ל, והיינו משום דלא בעינן התם זכיה רק נתינה ודו"ק.

ובהכי ניחא מאי דקשיא לי בהא דקי"ל בשטר שחרור שלא לשמה דפסול, והיא הלכה רווחת בישראל כדאיתא בפ"ק דגיטין דף ט' (ע"ב), והא גופו של שחרור הרי את בן חורין הרי את לעצמך הרי את קנוי וכדאיתא בפרק (השולח) [המגרש] (גיטין פה, ב), וא"כ אמאי לא קני עצמו בתורת שטר, דמאי שנא מנותן את עבדו לאחר וכותב לו עבדי קנוי לך דנקנה בשטר ולא בעי לשמה, והשתא דהקנה אותו לעצמו אמאי אינו קונה את עצמו בשטר. ואין לומר הא דבעי לשמה היינו להתירו בבת חורין, אבל למקני נפשיה קני אפילו שלא לשמה, דא"כ תיקשי לשמואל דס"ל פרק השולח (שם) דף (מ') [ל"ח] (ע"א) המפקיר עבדו יצא לחירות ומותר בבת חורין ומשום דבעי עבד איש ע"ש, ולשמואל כיון דקנה נפשיה ממילא מותר בבת חורין. ולפי מ"ש ניחא דשלא לשמה כיון דאינו בתורת שחרור אלא בתורת קנין ובעי זכיה בשטרו, וכיון דיד עבד כיד רבו הו"ל כנותן שטר מתנה לחבירו על חצירו ונתן השטר מתנה בחצר דלא קנה לא החצר ולא השטר ודו"ק. ולפ"ז בשטר ע"י אחרים קנה נפשיה אלא שאסור בבת חורין, ועיין פ"ק דקידושין דף כ"ג (ע"א) ואכתי צ"ע:

חידושי הריטב"א מסכת כתובות דף כא עמוד א

ודוקא אחספא אבל אמגלתא לא וכו'. ומשמע דבחספא משום הכי ליכא למיחש משום דכי כתב עליה איניש מאי דבעי לא מהני ליה ולא מידי דהוה ליה כתב שיכול להזדייף שהוא פסול, והקשו בתוספות מהא דתנן התם (קדושין ט' א') כיצד בשטר כתב לו על הנייר או על החרס, ותירץ ר"ת ז"ל מאי כתב חקק א"נ דההיא בעדי מסירה וכדרבי אלעזר דאמר עדי מסירה כרתי ולא חיישינן לזיוף שהרי יבאו עדי מסירה ויעידו, ורבינו יחיאל ז"ל פי' דחספא דידהו כתב שאינו יכול להזדייף היה שלא היה שיע, והא דאמרינן הכא דכתיב ליה אחספא טעמא דמילתא דכיון דשדו ליה בי דינא לברא לא רמי איניש אדעתיה לומר דאית ביה שום כתבא ולמשקליה, אבל במגלתא איכא למיחש דכי חזו ליה בארעא שקיל ליה וחזי ליה וכתב עליה מאי דבעי, ואין צורך לכל זה דכי בעינן כתב שאין יכול להזדייף היינו בשטרי ראיה שעומדים ברשות הקונה, אבל שטר מקנה שעושין לשעתו לקנות בו ולזורקו אף על פי שיכול להזדייף כשר כי לעולם אין מביאין ראיה ממנו בב"ד אלא שהעדים יעידו למחר שזכה זה בשטר כתוב וחתום כראוי, ואתיא מתני' אפילו לר' מאיר דאמר עדי חתימה כרתי וכן פי' הרמב"ן ז"ל.